stanford-oval/wikipedia huggingface dataset:
Nick Palmieri
Ura > Junioriura

OHL-seura Erie Otters varasi Palmierin CHL:n varaustilaisuudessa toisella kierroksella 30. pelaajana vuonna 2005. Seuraavaksi kaudeksi 2005-2006 hän siirtyi pelaamaan Ottersiin. Tulokaskaudellaan hän pelasi 68 ottelua, joiden aikana teki 13 maalia ja yhteensä 23 tehopistettä. Toisella kaudellaan hän pelasi 56 ottelua ja teki niissä 24 maalia sekä 21 syöttöpistettä. Hän oli joukkueen paras maalintekijä ja kolmanneksi paras pistemies. Lisäksi hänet valittiin kauden päätteeksi pelaamaan CHL:n lupaavien tulokkaiden otteluun.
New Jersey Devils varasi hänet kesällä 2007 NHL:n varaustilaisuudessa kolmannella kierroksella 79. pelaajana. Palmieri jatkoi vielä varaamisensa jälkeen Ottersissa. Hän pelasi 50 peliä ja oli Justin Hodgmanin jälkeen joukkueen toiseksi paras maalintekijä 28 osumallaan. Hän teki yhteensä 46 tehopistettä. Ottersin kauden päätyttyä runkosarjaan, Palmieri pääsi debytoimaan ammattilaistasolla pelatessaan loppukauden aikana Devilsin AHL-farmiseura Lowell Devilsissä yhdeksän ottelua. Niiden aikana hän teki yhden maalin.
Kaudeksi 2008-2009 Palmieri palasi Erie Ottersiin, jossa hän pelasi 18 ottelua, jonka jälkeen hänet kaupattiin Belleville Bullsiin, jossa pelasi 43 ottelua. Yhteensä hän pelasi runkosarjassa molempien joukkueiden riveissä 61 ottelua, joissa teki 27 maalia ja 14 syöttöpistettä eli yhteensä 41 tehopistettä. Bulls sijoittui runkosarjan päätteeksi oman konferenssinsa ensimmäiseksi ja eteni pudotuspeleihin. Niissä joukkue pääsi konferenssifinaaleihin asti. Palmieri pelasi 17 ottelua ja teki niissä yhtä monta tehopistettä. Hän oli 14 osumallaan joukkueensa paras maalintekijä sekä liigan jaetulla toisella sijalla Taylor Hallin jälkeen.
Ura > NHL

Seuraavalla kaudella 2009-2010 Palmieri siirtyi kokonaan ammattilaistasolle. NHL:ssä hän pääsi pelaamaan kuusi ottelua, mutta hän vietti kuitenkin suurimman osan kaudesta AHL:n puolella Lowell Devilsissä, jossa pelasi 69 ottelua. Niissä hän teki 21 maalia ja yhteensä 36 tehopistettä. Lisäksi hän pääsi Lowellissa pelaamaan viidessä pudotuspeliottelussa, joissa hän teki yhden maalin sekä kolme syöttöpistettä.
Kaudella 2010-2011 Palmieri pääsi pelaamaan 43 ottelun verran NHL:ää. Hän teki pelaamissaan otteluissa yhdeksän maalia sekä kahdeksan syöttöpistettä. Ensimmäisen pisteensä hän teki syöttöpisteen muodossa 20. tammikuuta ottelussa Florida Panthersia vastaan. Ensimmäisen maalin hän iski 9. tammikuuta 2011 tyhjään maaliin.
Palmieri ehti pelata Devilsin NHL-kokoonpanossa 29 ottelua sekä AHL:n puolella 25 ottelua ennen kuin hänet kaupattiin helmikuussa 2012 Minnesota Wildiin yhdessä Kurtis Fosterin ja Stéphane Veilleuxin kanssa vaihdossa Marek Židlickýyn. Minnesotassa Palmieri pelasi loppukauden aikana yhdeksän ottelua ilman pisteitä. Farmiseura Houston Aerosissa hän pelasi 13 ottelua ja teki niissä kuusi tehopistettä.
Kaudella 2012-2013 Palmieri ei enää päässyt pelaamassa NHL:ssä. Hän aloitti kauden Aerosissa, jossa pelasi 40 ottelua tehden kymmenen maalia ja yhteensä 21 tehopistettä. Minnesota kauppasi Palmierin helmikuussa 2013 yhdessä Darroll Powen kanssa New York Rangersiin, joka antoi vaihdossa Mike Ruppin. Myös Rangers laittoi Palmierin farmiin ja hän edusti loppukauden ajan Connecticut Whalea. Hän pelasi joukkueessa 30 ottelua ja teki niissä yhdeksän tehopistettä.
Ura > Eurooppa

Elokuussa 2013 Palmieri siirtyi Saksan korkeimmalla sarjatasolla DELissä pelaavan EHC Müncheniin. Hän pelasi Münchenissä kauden aikana 47 ottelua. Hän teki 13 maalia ja yhteensä 32 pistettä.
Kaudeksi 2014-2015 Palmieri siirtyi toiseen DEL-joukkueeseen, kun teki sopimuksen Schwenninger Wild Wingsin kanssa. Wild Wingsiä hän edusti 35 ottelussa, joissa teki seitsemän maalia sekä kolme syöttöpistettä. Lisäksi hän keräsi 88 rangaistusminuuttia.
Kahden Saksassa pelatun kauden jälkeen Palmieri siirtyi Itävallan pääsarjaan EBELiin edustamaan HC Bolzanoa, jonka kanssa teki koeaika -sopimuksen. Sopimusta jatkettiin myöhemmin.
Maajoukkueura

Palmieri ei päässyt edustamaan maajoukkuetta juniori-ikäisenä. Ensimmäisen kerran hän pääsi edustamaan Yhdysvaltojen maajoukkuetta vuoden 2011 maailmanmestaruuskilpailuissa. Hän pelasi turnauksessa kuusi ottelua, joissa teki kaksi maalia ja yhden syöttöpisteen.
Palmieri pelasi kauden 2013-2014 aikana Yhdysvaltojen joukkueessa kolmessa harjoitusottelussa. Hän jäi niissä pisteittä ja istui yhden kahden minuutin jäähyn.
Nokia 610

Nokia 610 -autopuhelinsarja on Nokia Oyj:n valmistama Bluetooth-laite. Laite on eri kuin myöhemmin julkaistu Nokia Lumia 610. Laite toimii GSM 900/1800 -verkoissa.
Laitteeseen kuuluvat:
radiolaite TFE-4
näyttölaite SU-11
syöttölaite (input) CUW-3
ulkoinen kaiutin SP-2
mikrofoni HFM-8
Yhteensopivat puhelimet:
Nokia 6230
Nokia 6810
Nokia 6820
Aiheesta muualla

User’s Guide Installation Guide (Arkistoitu – Internet Archive) (englanniksi)
Nicky Crane

Nicola Vincenzo ”Nicky” Crane (21. toukokuuta 1958 Bexley, Lontoo – 7. joulukuuta 1993) oli brittiläinen uusnatsi. Hän tuli tunnetuksi alun perin katuväkivallan tekijänä ja uusnatsien ikonina, mutta luopui viimeisinä vuosinaan uusnatsiaatteesta ja alkoi elää avoimesti homoseksuaalisena. Crane kuului 1980-luvulta lähtien myös Lontoon homopiireihin ja eli 1990-luvun alkuun saakka kaksoiselämää.
Elämä > Varhaiset vaiheet

Crane syntyi 10-lapsiseen perheeseen ja varttui Crayfordissa. Hänellä oli äitinsä kautta italialainen sukutausta. Hänen isänsä oli tekninen piirtäjä. Crane oli vuodesta 1969 alkaen skinhead. Hän toimi 1970–1980-luvuilla British Movementissa ja organisoi sen toimintaa Kentissä. Crane kuului myös Leader Guardiin, joka toimi uusnatsijohtaja Michael McLaughlinin henkilökohtaisena turvajoukkona ja katutappelijaryhmänä. Jäsenet pukeutuivat mustiin univormuihin, jotka olivat natsisymboleilla kuvioituja. Viikonloppuisin ryhmän jäsenet harjoittivat puolisotilaallista valmistautumista maaseudulla. Crane tuli tunnetuksi poikkeuksellisen väkivaltaisena toimijana jopa näissä piireissä.
Crane osallistui mustan perheen pahoinpitelyyn Lontoon Bishopsgatella British Movementin kokouksen jälkeen toukokuussa 1978. Vuonna 1979 hän johti kahdensadan skinheadin joukkoa pakistanilaisia vastaan suunnatussa hyökkäyksessä Brick Lanella. 28. maaliskuuta 1980 Crane osallistui hyökkäykseen Odeon-elokuvateatteriin jonottaneita enimmäkseen mustia henkilöitä vastaan Lontoon Woolwichissä. Syyttäjä kuvaili tapahtunutta vakavaksi, organisoiduksi ja suunnitelmalliseksi mellakaksi. BBC:n kuvauksen mukaan Cranesta tuli brittiläisen äärioikeiston "pelätyin katutappelija". Aikalaistodistusten mukaan Crane oli huono keskustelija ja puhuja, mutta fyysisesti voimakas.
Crane tuomittiin neljän vuoden vankeusrangaistukseen vuonna 1981. Hän oli väkivaltainen myös vanginvartijoita kohtaan ja joutui korkeimman turvallisuustason vankilaan Isle of Wightille.
Elämä > Uusnatsiliikkeestä irtautuminen ja kuolema

Crane esiintyi 27. heinäkuuta 1992 Channel 4:n ohjelmassa Out, jossa hän kertoi olevansa homo ja tiedostaneensa sen jo varhaisina vuosinaan British Movementissa. Hän kertoi Adolf Hitlerin palvontansa vaihtuneen vaikeisiin tuntemuksiin, jotka aiheutti äärioikeistolle ominainen homovastaisuus. Crane oli sanojensa mukaan alkanut tuntea itsensä tekopyhäksi. Hän tunnusti häpeävänsä poliittista menneisyyttään. Hän kertoikin siirtyneensä individualistiseen ihmiskäsitykseen, jossa ihmisiä ei arvioida puhtaasti etnisten taustojensa pohjalta.
Cranen esiintyminen sai osakseen suurta mediahuomiota. Hänen entiset aateveljensä reagoivat kauhistuksella ja raivolla. Ian Stuart Donaldson kertoi tunteneensa olonsa petetyksi. Hän esittikin Skrewdriverin keikalla tappouhkauksen Cranea kohtaan. Crane kuoli 35-vuotiaana AIDSin aiheuttamaan keuhkokuumeeseen.
Jälkivaikutus

Nicky Cranea ihannoiva hahmo esiintyy Max Schaeferin romaanissa Children of the Sun (2010).
Mäkijärvi (Kouvola)

| Mäkijärvi |
| --- | --- |
Valtiot:  Suomi
Maakunnat:  Kymenlaakso, Päijät-Häme
Kunnat:  Kouvola (Jaala), Iitti
Koordinaatit:  61°05′23″N, 26°18′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Alasimenlampeen 
Järvinumero:  14.134.1.003
Mittaustietoja
Pinnankorkeus:  88,1 m  
Pituus:  1,8 km  
Leveys:  1,7 km  
Rantaviiva:  8,19472 km  
Pinta-ala:  74,3949 ha  
Tilavuus:  0,00299256 km³ 
Keskisyvyys:  4,02 m  
Suurin syvyys:  12,89 m  
Saaria:  3 
 fiMäkijärvi 
Mäkijärvi  on Kymenlaaksossa Kouvolan Jaalan ja Iitin rajalla, Koskenniskan itäpuolella sijaitseva järvi.
Maantietoa

Järven pinta-ala on 74 hehtaaria, se on 1,8 kilometriä pitkä ja 1,7 kilometriä leveä. Sillä on kolme saarta, joiden yhteispinta-ala on 0,78 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 3,0 miljoonaa kuutiometriä eli 0,0030 kuutiokilometriä. Sen keskisyvyys on 4,0 metriä ja suurin syvyys on 12,9 metriä. Sen rantaviivan pituus on 8,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Pato-ojan valuma-alueeseen (14.134) se kuuluu. Järven vedenpinnan korkeus on 88,1 metriä mpy.
Noseaani

Noseaani
Noseaani eli noseliitti on foideihin kuuluva silikaattimineraali. Sen kemiallinen kaava on Na8Al6Si6O24(SO4). Se muodostaa isometrisiä kiteitä, joiden väri vaihtelee värittömästä ja valkoisesta harmaaseen, harmaanruskeaan, siniseen ja mustaan. Sen kovuus on 5,5 ja ominaispaino 2,3–2,4. Noseaani on fluoresoiva, ja sitä löytyy vähäpiisistä magmakivistä. Noseaani ja hauyniitti muodostavat erään kiinteän liuoksen, joka sisältää kalsiumia.
Havainto noseaanista kirjattiin ensimmäisen kerran vuonna 1815 Reininmaalta Saksasta. Se nimettiin saksalaisen mineralogin Karl Wilhelm Nosen (1753–1835) mukaan. Mineraali on harvinainen, mutta sitä esiintyy laajalti aina valtamerisaarilta (esimerkiksi Tahiti) Utahiin.
Aiheesta muualla

Webmineral: Nosean Mineral Data (englanniksi)
Handbook of Mineralogy: Nosean (pdf) (englanniksi)
Blade Runner: Black Lotus

| Blade Runner: Black Lotus |
| --- | --- |
Tyyli:   neo-noir  tieteis 
Alkuperämaa:   Japani
Alkuperäiskieli:  japani
Verkko:    Adult Swim   Adult Swim 
Esitetty:  2021-11-1414. marraskuuta 2021 –  2022-2-66. helmikuuta 2022
Tuotantokausia:  1
Jaksoja:  13
Tuotanto
Tuottaja(t):  Shinichirō Watanabe
Ohjaaja(t):   Shinji Aramaki  Kenji Kamiyama 
Tuotantoyhtiö(t):   Alcon Entertainment  Crunchyroll  Warner Bros. TV Studios 
Aiheesta muualla
IMDb 
Blade Runner: Black Lotus on japanilainen animesarja, joka perustuu Blade Runner -elokuvien maailmaan. Sen tapahtumat sijoittuvat kymmenen vuotta anime-lyhytelokuvan Blade Runner Black Out 2022 (2017) jälkeen. Se on Crunchyrollin, Adult Swimin ja Alcon Television Groupin yhteistuotantoa.
Blade Runner: Black Lotus alkoi Crunchyrollissa ja Adult Swimissä 14. marraskuuta 2021.
Juoni

Sarja sijoittuu vuoteen 2032, kymmenen vuotta Pimennyksen jälkeen, ja keskittyy naispuoliseen Nexus-8 -replikanttiin nimeltä Elle.
Äänirooleissa > Alkuperäiset

| 0 | 1 | 2 |
| --- | --- | --- |
|  Arisa Shida  | … |  Elle   |
|  Shinshū Fuji  | … |  Joseph   |
|  Takako Honda  | … |  Alani Davis   |
|  Takaya Hashi  | … |  Niander Wallace Sr.   |
|  Takehito Koyasu  | … |  Niander Wallace Jr.   |
|  Taiten Kusunoki  | … |  Marlowe   |
|  Yoshiko Sakakibara  | … |  Josephine Grant   |
|  Hōchū Ōtsuka  | … |  poliisipäällikkö Earl Grant   |
|  Takayuki Kinba  | … |  Doc Badger   |
|  Masane Tsukayama  | … |  senaattori Bannister   |
|  Akio Nojima  | … |  tohtori M   |
|  Kazuki Yao  | … |  Hooper   |
Äänirooleissa > Englanninkieliset

| 0 | 1 | 2 |
| --- | --- | --- |
|  Jessica Henwick  | … |  Elle   |
|  Will Yun Lee  | … |  Joseph   |
|  Samira Wiley  | … |  Alani Davis   |
|  Brian Cox  | … |  Niander Wallace Sr.   |
|  Wes Bentley  | … |  Niander Wallace Jr.   |
|  Josh Duhamel  | … |  Marlowe   |
|  Peyton List  | … |  Josephine Grant   |
|  Stephen Root  | … |  poliisipäällikkö Earl Grant   |
|  Barkhad Abdi  | … |  Doc Badger   |
|  Gregg Henry  | … |  senaattori Bannister   |
|  Henry Czerny  | … |  tohtori M   |
|  Jason Spisak  | … |  Hooper   |
Jaksot

| № | Nimi | Animaatio-ohjaus | Käsikirjoitus | Storyboard | Julkaistu |
| --- | --- | --- | --- | --- | --- |
| SP | (engl. Benefit or Hazard) | Ei tiedossa | Ei tiedossa | Ei tiedossa | 2021-11-77. marraskuuta 2021 |
7 minuutin kestoinen kurkistus sarjan kulissien taakse 
| 1 | (engl. City of Angels) | Sameer Hirlekar | Eugene Son | Shinji Aramaki | 2021-11-1414. marraskuuta 2021 |
| 2 | (engl. All We Are Not) | Sameer Hirlekar | Alex de Campi | Shinji Aramaki | 2021-11-1414. marraskuuta 2021 |
| 3 | (engl. The Human Condition) | Raul Carvajal Soriano | Brandon Auman | Masayuki Miyaji | 2021-11-2121. marraskuuta 2021 |
| 4 | (engl. The Doll Hunt) | Raul Carvajal Soriano | Kenji Kamiyama ja Eugene Son | Shinji Aramaki | 2021-11-2828. marraskuuta 2021 |
| 5 | (engl. Pressure) | Raul Carvajal Soriano | Eugene Son | Shingo Natsume | 2021-12-55. joulukuuta 2021 |
| 6 | (engl. The Persistence of Memory) | Raul Carvajal Soriano | Margaret Dunlap | Tensai Okamura | 2021-12-1212. joulukuuta 2021 |
| 7 | (engl. Reality) | Raul Carvajal Soriano | Alex de Campi | Naoki Kusumoto | 2021-12-1919. joulukuuta 2021 |
| 8 | (engl. The Davis Report) | Raul Carvajal Soriano | Eugene Son | Shinji Aramaki | 2022-1-22. tammikuuta 2022 |
| 9 | (engl. Free Will) | Raul Carvajal Soriano | Brandon Auman | Masayuki Miyaji | 2022-1-99. tammikuuta 2022 |
| 10 | (engl. Clair de Lune) | Raul Carvajal Soriano | Margaret Dunlap | Kazuya Murata | 2022-1-1616. tammikuuta 2022 |
| 11 | (engl. All the Best Memories) | Raul Carvajal Soriano | Eugene Son | Tomomi Kamiya | 2022-1-2323. tammikuuta 2022 |
| 12 | (engl. Artificial Souls) | Raul Carvajal Soriano | Brandon Auman | Tensai Okamura | 2022-1-3030. tammikuuta 2022 |
| 13 | (engl. Time to Die) | Raul Carvajal Soriano | Eugene Son | Akitoshi Yokoyama ja Shinji Aramaki | 2022-2-66. helmikuuta 2022 |
Tuotanto

Blade Runner: Black Lotus julkistettiin 20. marraskuuta 2018 ja se esitettiin vuonna 2021. Sola Digital Arts tulee animoimaan sarjan jaksot, Shinji Aramakin ja Kenji Kamiyaman ohjatessa ne. Shinichirō Watanabe, Blade Runner Black Out 2022:n ohjaaja, toimii sarjan luovana tuottajana. Sarjan englanniksi jälkiäänitetty versio esitettiin Yhdysvalloissa Adult Swim -kanavalla sekä julkaisemaan katsottavaksi myös Crunchyrolliin.
Kesäkuussa 2021 Corus Entertainment ilmoitti lehdistötilaisuudessa, että myös Kanadan Adult Swim -kanava tulisi esittämään sarjan syksyllä 2021.
Aiheesta muualla

Blade Runner: Black Lotus Internet Movie Databasessa (englanniksi)
Blade Runner: Black Lotus Anime News Networkin tietosanakirjassa (englanniksi)
Nokia 6108

| Nokia 6108 |
| --- | --- |
Julkaistu:  2003
Käyttöverkot:  GSM 900/1800/1900
Mitat:  106 × 46,4 × 22,8 mm
Paino:  98 g
Näytön kuvatarkkuus:  128 × 128
Värien lukumäärä:  4096
Muisti:  ei muistikorttipaikkaa
Kamera:  ei
Radio:  kyllä
Musiikkisoitin:  ei
Valmiusaika:  noin 170–410 h
Puheaika:  noin 3–7 h
Tiedonsiirto:  GPRS
Liitännät:  infrapuna
Infobox OKNimi-testi OK: 
Nokia 6108 on Nokian vuonna 2003 julkaisema matkapuhelin.
Ominaisuudet

ennakoiva tekstinsyöttö
vaihdettavat värikuoret
kiinan kielen sanakirja
profiilit
värit: hopea-sininen, hopea-keltainen, hopea-ruusu
Aiheesta muualla

Käyttöohjeet (Arkistoitu – Internet Archive) (englanniksi)
Nordstromia problematica

| Nordstromia problematica> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Yläheimo::  Sirppisiipismäiset Drepanoidea
Heimo::  Sirppisiivet ja villaselät Drepanidae
Suku::  Nordstromia
Laji::  problematica
Kaksiosainen nimi
 Nordstromia problematica  Bryk, 1942 
Synonyymit
 Albara aestivalis Bryk, 1942 
Infobox OKNimi-testi OK: 
Nordstromia problematica on Nordstromia-sukuun ja sirppisiivet ja villaselät-heimoon kuuluva hyönteinen – täsmällisemmin perhonen. Sen kuvasi ensimmäisenä Bryk vuonna 1942.
Nordkisa

| Nordkisa |
| --- | --- |

 Nordkisa
 Koordinaatit: 60°11′09″N, 11°15′47″E 
Valtio:  Norja
Lääni:  Akershus
Kunta:  Ullensaker
Pinta-ala:  
 – Maa:  0,7 km²
Väkiluku (2023):  1 327
 – Väestötiheys:  1 895,7 as./km²
Infobox OKVirheellinen NIMI-arvo: 
Nordkisa on taajama Ullensakerin kunnassa Akershusin läänissä Norjassa. Taajaman pinta-ala on 0,7 neliökilometriä ja asukasluku 1 327 vuonna 2023.
Aiheesta muualla

Kuvia tai muita tiedostoja aiheesta Nordkisa Wikimedia Commonsissa
Nordkjosbotn

| Nordkjosbotn |
| --- | --- |
 Taajamaa vuonna 2008.
 Nordkjosbotn
 Koordinaatit: 69°12′54″N, 19°33′59″E 
Valtio:  Norja
Lääni:  Tromssa
Kunta:  Paatsivuono
Pinta-ala:  
 – Maa:  0,7 km²
Väkiluku (2022):  493
 – Väestötiheys:  704,3 as./km²
Infobox OKVirheellinen NIMI-arvo: 
Nordkjosbotn (pohjoissaameksi Gárgán) on Paatsivuonon kunnassa Tromssan läänissä Norjassa sijaitseva kuntansa toinen taajama Storsteinnesin lisäksi. Sen pinta-ala on 0,7 neliökilometriä ja asukasluku 493 vuonna 2022. Nordkjosbotnissa on vuonna 2012 avattu Macks Ølbryggerin panimo.
Mack-panimo Nordkjosbotnissa.
Aiheesta muualla

Kuvia tai muita tiedostoja aiheesta Nordkjosbotn Wikimedia Commonsissa
Mäkikaura

| Mäkikaura |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Etelänkaurat Helictotrichon
Laji::  pubescens
Kaksiosainen nimi
 Helictotrichon pubescens  (Huds.) Pilg. 
Synonyymit
 Avena pubescens  Avenula pubescens (Huds.) Dumort. 
Katso myös
   Mäkikaura Wikispeciesissä   Mäkikaura Commonsissa 
Infobox OKNimi-testi OK: 
Mäkikaura (Helictotrichon pubescens) on heinäkasveihin kuuluva peltokauran sukulaislaji.
Ulkonäkö

Mäkikaura on monivuotinen, jonkin verran mätästävä, 30–80 senttimetriä korkeaksi kasvava heinä. Lehtitupet ja alimmat lehdet ovat hienokarvaiset (pubescens viittaa karvaisuuteen). Lehdet ovat 2–7 millimetriä leveät. Mäkikauran kukinto on kapea röyhy, jonka yksittäiset tähkylät muistuttavat viljeltyä kauraa. Tähkylät ovat 10–15 mm pitkät, väriltään hopeisen ja punavioletin kirjavat ja niissä on kaksi tai kolme polvellista vihnettä. Mäkikaura kukkii Suomessa kasvaessaan alkukesällä kesä–heinäkuussa.
Mäkikauran lähilaji on ahdekaurio eli ahdekaura (Helictochloa pratensis), jonka voi erottaa muun muassa vihneiden lukumäärästä ja lehtien karvaisuudesta. Myös toiseen sukuun kuuluva niittyheinäkaura eli heinäkaura (Arrhenatherum elatius) muistuttaa jokseenkin mäkikauraa.
Elinympäristö ja levinneisyys

Mäkikaura kasvaa niityillä, kedoilla ja liikennepaikoilla, yleensä melko kuivilla kasvupaikoilla. Runsaasti mäkikauraa kasvavat kuivat niityt on Suomessa luokiteltu omaksi luontotyypikseen mäkikaurakedot. Tämä luontotyyppi on äärimmäisen uhanalainen (CR) Suomessa. Mäkikaura on Suomessa yleinen lounaassa ja etelärannikolla. Sisämaassa laji on paljon harvinaisempi ja kasvaa yleensä selvästi arkeofyytin eli muinaistulokkaan luonteisena vanhoilla kulttuuripaikolla, kuten linnavuorilla.
Aiheesta muualla

Kasviatlas: Mäkikauran (Avenula pubescens) levinneisyys Suomessa.
Pinkka – Lajintuntemuksen oppimisympäristö: Mäkikaura (Avenula pubescens)
ITIS: Helictotrichon pubescens (englanniksi)
United States Department of Agriculture (USDA): Avenula pubescens (englanniksi)
Mäkikauraniittyä
Ominaissäteily

kalsiumionin luontenomaiset elektronisiirtymät
Ominaissäteily on tietylle atomille ominaista sähkömagneettista säteilyä, jota syntyy kun matalaenergisemmän sisäkuoren aukko täyttyy ulomman kuoren elektronilla. Elektronien siirtymiskaavio on ominaista jokaiselle alkuaineelle, joten ominaissäteilyn perusteella voidaan päätellä esimerkiksi etäisistä tähdistä atomikoostumus.
Ionin tai atomin emittoivan ominaissäteilyn aallonpituus voidaan laskea Planckin oletuksen perusteella kaavalla
\lambda =h\cdot c/E
Nokia 6101

| Nokia 6101 |
| --- | --- |

Julkaistu:  2005
Käyttöverkot:  EGSM 900/1800/1900 (kolmitaajuus)
Mitat:  85 × 45 × 24
Paino:  97
Näytön kuvatarkkuus:  128 × 160
Värien lukumäärä:  65 536
Muisti:  sisäinen 4,6
Kamera:  640 × 480 pikseliä
Radio:  on
Musiikkisoitin:  ei
Valmiusaika:  350
Puheaika:  4
Akku:  Nokia BL-4C
Infobox OKNimi-testi OK: 
Nokia 6101 on Nokian valmistama matkapuhelinmalli, joka julkaistiin alkuvuodesta 2005. Puhelimessa on kamera, radio sekä wap-selain, joka mahdollistaa muun muassa sähköpostien vastaanottamisen ja lähettämisen.
Tekniset ominaisuudet

VGA-kamera
FM-radio HF-kuulokkeilla
2 värinäyttöä: päänäyttö sekä pieni kansinäyttö.
Aiheesta muualla

Käyttöohjeet (Arkistoitu – Internet Archive)
Nokia 6101 - Tuki
Ominaisliike

Tähden ominaisliike (μ) suhteessa liikkeen muihin komponentteihin.
Ominaisliike on tähden todellinen havaittu liike taivaankannella. Siinä ei ole otettu huomioon Maan pyörimisliikkeestä johtuvaa taivaan näennäistä kiertymistä, parallaksia, prekessiota, nutaatiota eikä valon aberraatiota. Tähden ominaisliike kertoo vain sen kulman muutosnopeuden havaitsijan suhteen, ei tähden todellista nopeutta avaruudessa, joka saadaan yhdistämällä ominaisliike säteisnopeuteen, joka puolestaan kertoo kohteen todellisen etääntymis- tai lähestymisnopeuden Aurinkokunnan suhteen.
Suurin tunnettu ominaisliike on Barnardin tähdellä: 10,3 kaarisekuntia vuodessa. Se on toiseksi lähin tähti Aurinkokunnan suhteen ja sijaitsee vain kuuden valovuoden päässä. Useimmiten suuri ominaisliike kertookin tähden läheisyydestä. Ominaisliikkeen löysi Edmund Halley vuonna 1718 huomattuaan, että Siriuksen, Arcturuksen ja Aldebaranin sijainnit olivat muuttuneet yli puoli astetta Hipparkhoksen 1 850 vuotta aiemmin tekemistä merkinnöistä.
Tähdet eivät säilytä keskenäistä asentoaan muuttumatta, vaan ne liikkuvat jonkin verran toistensa suhteen vuodesta toiseen. Se kulma, jonka tähtinäköviivat tämän liikkeen johdosta vuoden kuluessa muuttuvat, ilmaisee tähden ominaisliikkeen. Suomen taivaalla näkyvistä kirkkaista tähdistä on suurin ominaisliike, nimittäin 23", Arcturuksella.
Bandyliigakausi 2023–2024

| Bandyliiga 2023–2024 |
| --- | --- |
Joukkueiden määrä:  9
Ajankohta:  17.11.2023–16.3.2024
Mestari:   Veiterä
Toinen sija:   Akilles
Kolmas sija:   JPS, Botnia-69
Ottelut:  72 (runkosarja)
Paras maalintekijä:   Jasu Koljonen (28)
Alempi sarjataso:  Divari
  ← 2022–2023 :  2024–2025 → 
Jääpallon Suomen mestaruus kaudella 2023–2024 ratkaistiin yhdeksällä joukkueella. Suomen-mestaruudesta pelattiin 114. kertaa. Bandyliigan järjestää Suomen Jääpalloliitto.
Lappeenrannan Veiterä voitti Suomen-mestaruuden. Porin Narukerä oli hallitseva Suomen-mestari.
Taustaa

Kaudelle 2023–2024 sarjajärjestelmää muutettiin niin, että aiemmin yksinkertaisena pelattu ylempi loppusarja päätettiin muuttaa kaksinkertaisena pelattavaksi.
Taustaa > Valmentajavaihdokset

Aleksi Vihtilä siirtyi Narukerän päävalmentajaksi.
Joonas Ylä-Outinen siirtyi Veiterän päävalmentajaksi.
Taustaa > Tärkeimmät pelaajasiirrot

Iisakki Kaivola siirtyi Allsvenskanin Åby/Tjuredasta Akillekseen.
Jimi Heinonen siirtyi Elitserienin Edsbyns IF:ästä WP-35:een.
Joona Rajala siirtyi Narukerästä Elitserienin IFK Motalaan.
Markus Kumpuoja siirtyi Elitserienin Frillesås BK:sta Botniaan.
Rasmus Kettunen siirtyi Kamppareista Akillekseen.
Rudolf Sadakov siirtyi Akilleksesta Superliigan SKA-Uralski-Trubnikiin.